Lielie Strodi (Varakļānu pagasts)
Šis raksts ir par apdzīvotu vietu Varakļānu pagastā. Par citām jēdziena Lielie Strodi nozīmēm skatīt nozīmju atdalīšanas lapu. Lielie Strodi ir ciems Varakļānu novada Varakļānu pagastā. Atrodas pagasta ziemeļaustrumos 7,0 km no pagasta centra Kokariem, 7,3 km no novada centra Varakļāniem un 208,2 km no Rīgas. Apdzīvotā vieta atrodas nomaļus no valsts autoceļiem, Brieža grāvja krastā. Upes pretējā krastā atrodas Murmastienes pagasta ciems Lielie Strodi. 1897. gadā katoļu ciemā bija 14 sētas ar 195 cilvēkiem.